Sergei Nazarenko
Sergei Nazarenko (sündinud 19. septembril 1955) on eesti arst, kes oli 2008–2013 aastail Põhja-Eesti Regionaalhaigla ülemarst. Ta on spetsialiseerunud radioloogiale ja nukleaarmeditsiinile ning on Eesti Radioloogia Ühingu asutajaliige. Ta kaitses doktorikraadi Moskvas Üleliidulises Kardioloogia Teaduskeskuses 1985. aastal radionukliidventrikulograafia ja südamelihase stsintigraafia teemal ning teostas esimesena Eestis 1989. aastal stsintigraafia. Ta pälvis 2009. aastal Soome Nukleaarmeditsiini Seltsi auliikme tiitli ning 2018. aastal tiitli Regionaalhaigla Grand Man. Ta on 2021. aastast Tallinna Tehnikaülikooli infotehnoloogia teaduskonna tervisetehnoloogiate instituudi praktik-professor.